KIAT ไม่ปลื้ม กำไร Q3/59 ร่วง 28% หลังรายได้จากการขาย-บริการลดลง
KIAT ไม่ปลื้ม กำไร Q3/59 ลดลง 28% มาที่ 24.11 ลบ. จากปีก่อนมีกำไร 33.53 ลบ. หลังรายได้จากการขายสินค้า และบริการจัดเก็บ-กระจายสินค้า-บริการให้เช่าสินทรัพย์ลดลง ขณะที่งวด 9 เดือนมีกำไร 87.77 ลบ. ลดลง 18% จากปีก่อนมีกำไร 107.39 ลบ.
10 พ.ย. 2559

บริษัท เกียรติธนา ขนส่ง จำกัด (มหาชน) หรือ KIAT รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 24.11 ล้านบาท หรือมีกำไรสุทธิ 0.01 บาทต่อหุ้น ลดลง 28% จากช่วงเดียวกันของปีก่อนที่มีกำไรสุทธิ 33.53 ล้านบาท หรือมีกำไรสุทธิ 0.01 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากรายได้จากการขายสินค้า และบริการจัดเก็บ-กระจายสินค้า-บริการให้เช่าสินทรัพย์ลดลง
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 87.77  ล้านบาท หรือ 0.03 บาทต่อหุ้น ลดลง 18% จากช่วงเดียวกันของปีก่อนที่มีกำไรสุทธิ 107.36 ล้านบาท หรือ 0.04 บาทต่อหุ้น